Fayetteville (Arkansas)

Fayetteville on linn USA-s Arkansase osariigis, Washingtoni maakonna halduskeskus. 2016. aastal oli linna elanike arv 83 826, mis on Arkansases suuruselt kolmas.

Linnas asub Arkansase Ülikool.

Kuigi Arkansase kirdeosa seostatakse tihedamini Walmartiga (mis asutati Bentonville'i äärelinnas), siis Fayetteville on alati eelistanud end siduda ülikooliga.

11. augustil 1975 ostis Bill Clinton linnas, ülikooli läheduses maja aadressil 930 California Boulevard 17 200 dollari eest. Toona töötas ta koos oma tulevase abikaasa Hillary Rodhamiga ülikoolis õpetajana, nende abielutseremoonia toimus sellesama maja elutoas kaks kuud hiljem, 11. oktoobril. Novembris 1976 valiti Bill Clinton Arkansase justiitsministriks, misjärel Clintonid kolisid Little Rocki, kuid kuni maja müümiseni 1983. aastal rentisid nad maja õigusteaduse tudengitele. Tänapäeval tegutseb majas Clintoni majamuuseum. 22. jaanuaril 2010 lisati maja USA Riiklikusse Ajalooliste Paikade Registrisse, ning samal aastal nimetati tänav, millel maja asub, ümber Clinton Drive'iks.

Viited

Välislingid
 Koduleht

Arkansase linnad